CELEX: 32021D1745
Language: el
Date: 2021-09-23 00:00:00
Title: Απόφαση (ΚΕΠΠΑ) 2021/1745 της Επιτροπής Πολιτικής και Ασφάλειας της 23ης Σεπτεμβρίου 2021 σχετικά με τον διορισμό του διοικητή επιχείρησης της ΕΕ για τη στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI) (EUNAVFOR MED IRINI/3/2021)

4.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 350/1
               
            
         ΑΠΟΦΑΣΗ (ΚΕΠΠΑ) 2021/1745 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 23ης Σεπτεμβρίου 2021
         σχετικά με τον διορισμό του διοικητή επιχείρησης της ΕΕ για τη στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI) (EUNAVFOR MED IRINI/3/2021)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
         Έχοντας υπόψη την απόφαση (ΚΕΠΠΑ) 2020/472 του Συμβουλίου, της 31ης Μαρτίου 2020, για στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI) (1), ιδίως το άρθρο 8 παράγραφος 2 αυτής,
         Εκτιμώντας τα ακόλουθα:
         
                     (1)
                  
                  
                     Στις 31 Μαρτίου 2020, το Συμβούλιο εξέδωσε την απόφαση (ΚΕΠΠΑ) 2020/472, με την οποία συγκροτήθηκε και δρομολογήθηκε στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI), υπό τη διοίκηση του υποναυάρχου Fabio AGOSTINI ως διοικητή επιχείρησης της ΕΕ για την EUNAVFOR MED IRINI («διοικητής επιχείρησης της ΕΕ»).
                  
               
                     (2)
                  
                  
                     Στις 26 Αυγούστου 2021, οι ιταλικές στρατιωτικές αρχές υπέδειξαν τον υποναύαρχο Stefano TURCHETTO ως διάδοχο του υποναυάρχου Fabio AGOSTINI ως διοικητή επιχείρησης της ΕΕ από την 1η Οκτωβρίου 2021.
                  
               
                     (3)
                  
                  
                     Στις 31 Αυγούστου 2021, η στρατιωτική επιτροπή της ΕΕ υποστήριξε τη σύσταση των ιταλικών στρατιωτικών αρχών.
                  
               
                     (4)
                  
                  
                     Δυνάμει της απόφασης (ΚΕΠΠΑ) 2020/472, το Συμβούλιο εξουσιοδότησε την Επιτροπή Πολιτικής και Ασφάλειας να λαμβάνει αποφάσεις για τον διορισμό του διοικητή επιχείρησης της ΕΕ.
                  
               
                     (5)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο υποναύαρχος Stefano TURCHETTO διορίζεται διοικητής επιχείρησης της ΕΕ για τη στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI) από την 1η Οκτωβρίου 2021.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
            Εφαρμόζεται από την 1η Οκτωβρίου 2021.
         
         
            Βρυξέλλες, 23 Σεπτεμβρίου 2021.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 101 της 1.4.2020, σ. 4.